WINDHAND, DRAGGED INTO SUNLIGHT m.fl er klar til A Colossal Weekend 2027

Oven på onsdagens annoncering af de danske navne Lack, Portal Pets, Fredløs og Omsorg er vi allerede klar med en håndfuld internationale tilføjelser til A Colossal Weekend 2027.
Amerikanske Windhand er efter næsten et årti snart klar med ny musik og en sjælden koncert på dansk grund. Endnu sjældnere gæster er ekstremmetal-pionererne Dragged Into Sunlight, der vil opføre deres hovedværk ’Hatred for Mankind’ under A Colossal Weekend.
Ovenstående får følgeskab af Mourir (FR), Dis Fig (DE/US), Hemelbestormer (BE), Mizmor (US) og This Gift is A Curse (SE)
Med dagens offentliggørelser, der rækker ud i nogle fjerneste og mest ekstreme afkroge,  er mere end halvdelen af programmet til A Colossal Weekend 2027 annonceret.

De 7 nye navne tilføjes et allerede interessant og genrediverst program bestående af:
A Place To Bury Strangers (US), Antropoceno (BRA), Arab Strap (SCO), Doom Gong (US), Fredløs (DK), Inter Arma (US), Lack (DK), Messa (IT), Omsorg (DK), Portal Pets (DK), Sadness (US) og Warning (UK)

Op mod 30 kunstnere vil være at finde på den endelig plakat.
Partoutbilletter til A Colossal Weekend 2027 er i salg nu, mens endagsbilletter kommer til salg i december. 

A Colossal Weekend er arrangeret af VEGA i samarbejde med en række lokale aktører og finder sted i VEGA og Basement fra d. 13 til 15 maj 2027.


